
AVIZ

asupra proiectului de Lege pentru aprobarea Ordonanţei de urgenţă a Guvernului nr.148/2005 privind susţinerea familiei în vederea creşterii copilului
Cu adresa nr. PLX 669 din 21 decembrie 2005, Biroul Permanent, conform art.89 şi 108 din Regulamentul Camerei Deputaţilor, modificat şi completat prin H.C.D. NR 34/2005, a sesizat pentru examinare şi avizare în procedură de urgenţă Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr.148/2005 privind susţinerea familiei în vederea creşterii copilului.

In urma examinării, în şedinţa din data de 16 ianuarie 2006, Comisia, cu unanimitate de voturi, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma adoptată de Senat.

